8 Wati+ walamatuwa chidindu cha 7,+ kuchanya kunguyiyima kwa pafufupi hafu ya ora.2 Pavuli paki, ndinguwona angelu 7+ ama pa masu paku Chiuta, ndipu angupaskika mbata* 7.3 Mungelu munyaki yo wangukoleze chiyaŵi chagolidi chakuwotchiyamu vakununkhira, wanguza ndi kuma pafupi ndi guŵa la sembi,+ ndipu wangupaskika vakununkhira vinandi+ kuti waviwotchi paguŵa la sembi lagolidi+ lo lenga panthazi pa mpandu waufumu, uku akupaturika wosi apemphera.4 Josi la vakununkhira lakutuliya mujanja la mungelu kweniso mapempheru nga akupaturika,+ vingukwera pa masu paku Chiuta.5 Kweni nyengu yeniyo, mungelu wanguto chiyaŵi chakuwotchiyamu vakununkhira ndi kuzazamu unyaki mwa motu wa paguŵa la sembi, ndipu wanguchiponya pacharu chapasi. Ndipu kungugululusa, kunguvwika mazu, kungung’anima malimphezi+ kweniso kunguchita chidilirisi.6 Ndipu angelu 7 wo ŵenga ndi mbata 7,+ angunozgeka kumba mbata zo.7 Mungelu wakwamba wangumba mbata yaki. Kwenga matalala ndi motu vakusazgana ndi ndopa ndipu vinguponyeka pacharu chapasi.+ Chimoza mwa vigaŵa vitatu va charu chapasi chinguwotcheka, chimoza mwa vigaŵa vitatu va vimiti chinguwotcheka, ndipuso vakume vosi vakubiriŵira vinguwotcheka.+8 Mungelu wachiŵi wangumba mbata yaki. Ndipu chinthu chinyaki chikulu cha nge phiri likulu lakukole motu, chinguponyeka munyanja.+ Chimoza mwa vigaŵa vitatu va nyanja chingusambuka ndopa;+9 ndipu chimoza mwa vigaŵa vitatu va vinthu vamoyu va munyanja chingufwa,+ ndipuso chimoza mwa vigaŵa vitatu va sitima chingusweka.10 Mungelu wachitatu wangumba mbata yaki. Ndipu nyenyezi yikulu yakukole nge nyali, yingumbotoka kutuliya kuchanya, yinguwa pa chimoza mwa vigaŵa vitatu va misinji ndipuso pa akasupi a maji.+11 Nyenyezi yo, yidanika kuti Kamiti Kakuŵaŵa. Chimoza mwa vigaŵa vitatu va maji chinguŵaŵa, ndipu ŵanthu anandi angufwa chifukwa cha maji ngo, pakuti ngangusambuka ngakuŵaŵa.+12 Mungelu wachinayi wangumba mbata yaki. Chimoza mwa vigaŵa vitatu va lumwi, chimoza mwa vigaŵa vitatu va mwezi ndipuso chimoza mwa vigaŵa vitatu va nyenyezi, vingupumika,+ kuti chimoza mwa vigaŵa vawu vitatu chichiti mdima+ ndipuso kuti chimoza mwa vigaŵa vitatu va msana chileki kulonde ukweru, usiku nawu so viyo.13 Ndipu ndinguwona ndi kuvwa nombu yo yaphululukanga mude yichikamba mwakudaniriza kuti: “Soka, soka, soka+ kwaku wo aja pacharu chapasi chifukwa cha mazu nga mbata zakujaku za angelu atatu wo ŵe pafupi kumba mbata zawu!”+
tum_Latn